Matriekeksamen begin vroeër weens verkiesing | Maroela Media
Die matriekeksamen sal nou op 27 Oktober begin en nie meer op 1 November soos aanvanklik beplan nie.
Dit is om voorsiening te maak vir die plaaslike verkiesing wat op 1 November plaasvind.
Die vraestelle vir Engels (huistaal, eerste addisionele taal en tweede addisionele taal) P1, besigheidstudies P1, en nie-amptelike tale P1, wat oorspronklik vir 1 en 2 November geskeduleer was, sal nou op onderskeidelik 27 en 28 Oktober geskryf word.
Die raad van onderwysministers het 'n spesiale vergadering gehou waartydens die besluit geneem is. Die vergadering het gevolg op samesprekings met belanghebbendes in die sektor vir basiese onderwys.
Volgens die departement van basiese onderwys is die besluit geneem om stemgeregtigde leerders die geleentheid te gee om ook hul kruisies te trek.
"Die beste belang van die leerders was 'n belangrike oorweging, asook om te verseker dat die minimum veranderinge aan die huidige rooster aangebring word om sodoende verwarring te voorkom."
Daar is 207 vraestelle wat oor 'n tydperk van 25 dae geskryf word.
'Beste belang van die leerders' my dinges…my kind skryf al drie daardie vraestelle…Engels, Besigheidstudies en Frans. Nou het sy net minder tyd om te leer. Hierdie groep is alreeds so ontwrig…mag die Here ons genadig wees. Want ons regering is joeslis en eieregtig.
Onregverdig teenoor die leerders om n regverdige verkiesing te hou wat die uitslag in elk onregverdig gaan wees agv stemmery knoeiery.
Nou het hulle minder tyd om te leer . Het hierdie spul twee brein selle tussen hulle almal saam ?
As die kinders teen daardie tyd nog nie hulle werk ken nie, is dit te laat, 3 of 4 dae gaan geen verskil maak nie.
Die regering kon hulle mos registreer vir spesiale stemme, soos reeds gebruik word vir mense wat nie op stemdag self kan gaan stem nie.